Trevor Noah

Trevor Noah (sündinud 20. veebruaril 1984 Johannesburgis) on Lõuna-Aafrika Vabariigist pärit koomik, poliitikakommentaator ja telesaatejuht. Ta elab Ameerika Ühendriikides New Yorgis.

Elukäik
Noah' isa Robert on Šveitsi päritolu ja ema Patricia koosa päritolu. Noah sündis segarassilise lapsena apartheidi ajal, mil valgete ja mustade suhted olid Lõuna-Aafrikas seadusevastased. Rassidevahelised seksuaalsuhted ja abielud dekriminaliseeriti aasta pärast Noah' sündi, 1985. aastal. Noah kasvas üles ema ja emapoolse vanaema hoole all mustanahaliste linnas Sowetos.About a Boy: Trevor Noah’s searing memoir ridicules the absurdities of racism. The New Republic. 14.11.2016 

2002. aastal hakkas ta 18 aasta vanuselt kaasa lööma Lõuna-Aafrika meelelahutustööstuses. 2000. aastatel juhtis ta raadiosaadet, tegutses koomikuna, oli telesaatejuht ning juhtis auhinnatseremooniaid. 

2011. aastal kolis ta Ameerika Ühendriikidesse.

2014. aasta detsembris hakkas ta tegema kaastööd telekanali Comedy Central satiirilisele uudistesaatele "The Daily Show"'The Daily Show' Adds Comedians Hasan Minhaj and Trevor Noah. Variety. 10.06.2014 ja 2015. aasta 28. septembril võttis Jon Stewartilt üle saatejuhi rolli.Trevor Noah Makes His 'Daily Show' Hosting Debut on September 28th. Vulture. 28.05.2015 Paralleelselt saatejuhi tööga on ta jätkanud püstijalakomöödia tuuridega ning tegutsenud produtsendina. 

2016. aasta 22. märtsil oli "The Daily Show" saatekülaliseks Eesti toonane peaminister Taavi Rõivas. Rõivas reklaamis Eesti e-riiki ning kinkis Noah'le Eesti e-residentsust kinnitava kaardi.Video | Taavi Rõivas "The Daily Shows" e-riigist: eelmised parlamendivalimised läksid väga hästi, minu partei võitis. ERR. 23.03.206

2016. aastal ilmus lapsepõlvest koomilises võtmes jutustav autobiograafiline teos "Born a Crime" ("Kuritööna sündinud"), mis paigutus New York Timesi bestsellerite nimekirjas esikohale.Born a Crime By Trevor Noah. Penguin Random House

2018. aasta aprillis pani ta alguse Johannesburgis tegutsevale mittetulundusühingule Trevor Noah Foundation, mis tegeleb orbudele ja vähekindlustatud noorukitele hariduse andmisega ja nende sotsiaalse kapitali suurendamisega, et neil oleks tulevikus rohkem võimalusi.Trevor Noah Launches His Foundation With Technology Partner Microsoft. Microsoft News Center. 05.04.2018

Tunnustus
 2017. aastal sai ta satiirisaate "The Daily Show" juhtimise eest Emmy auhinna.Trevor Noah Awards and Nominations. Emmys.com
 2017. ja 2018. aastal nimetas väljaanne The Hollywood Reporter Noah'd New Yorgi meedia 35 kõige mõjukama tegelase nimekirjas.The 35 Most Powerful People in New York Media. The Hollywood Reporter. 13.04.2017The 35 Most Powerful People in New York Media 2018. The Hollywood Reporter. 12.04.2018
 2018. aastal nimetas ajakiri Time Noah't maailma saja kõige mõjukama inimese nimekirjas.Trevor Noah Is on the 2018 TIME 100 List. Time.com. 2018
2023 Erasmuse preemia

Isiklikku
Noah on polüglott. Ta räägib inglise, afrikaani, suulu, koosa, tsvana ja tsonga keelt, samuti natuke saksa keelt.Trevor Noah Says He Grew Up 'In The Shadow Of A Giant' (His Mom). NPR. 22.11.2016

1992. aastal abiellus Noah' ema Ngisaveni Abel Shingangega, kellega sai 2 poega. 1996. aastal abielu lahutati, kuna Shingange oli vägivaldne nii Noah' kui tema ema vastu. 2009. aastal abiellus Noah' ema uue mehega, misjärel Shingange tulistas teda jalga ja pähe. Patricia jäi sellest hoolimata ellu.Comedian’s stepdad shot mother. IOL. 05.03.2012 Shingange ähvardas ka Trevor Noah'd, mistõttu Noah suundus Lõuna-Aafrikast Los Angelesse.Trevor Noah 'fled' to Hollywood. Channel 24. 11.03.2012 

Noah on öelnud, et peab end progressiivseks inimeseks, kuid et ta ei ole poliitiliselt progressiivne. Ta ei näe ennast USA mõistes ei parempoolse ega vasakpoolsena.10 Ways ‘The Daily Show With Trevor Noah’ Aims to Move Beyond Jon Stewart. Indie Wire. 27.09.2015

Viited

Välislingid
 Trevornoah.com

Kategooria:Humoristid
Kategooria:Sündinud 1984